Lørdag lukkes Aalborg Zoos isbjørneunge ud i den store del af isbjørneanlægget.

Nu har Aalborg Zoos lille ny isbjørneunge været udenfor fødehulen i godt en måneds tid sammen med sin mor Malik. De har hidtil opholdt sig i det mindre anlæg bag i isbjørneanlægget, således at de kunne have fred og ro. Nu er tiden imidlertid kommet til, at mor og unge bliver lukket ud i det store anlæg, hvor der udover den langt større plads også er vand, i form af bjørnenes kæmpestore bassin. Det bliver sjovt at se den lille bjørneunges første indtryk af vand. Hidtil har den kun kunnet lege i sneen. Den store begivenhed foregår fra kl. 11.00